da en da da da da sv da da en de da da da da da da da da da da da da da da da da da da en da da da da da da da da da da da sv en en nl en da da da da da da da da da da da da da
Salgskursus fra Væksthus Sjælland - til dig der vil være en bedre sælger - Stevns Erhvervsråd
okt 1, 2015 | Arrangementer, Erhvervsrådet
Møder du ofte en blank afvisning ved telefonsalg? Eller en lukket dør for at booke et møde? Så tag med på et spændende to-dage forløb, hvor der er stort fokus på dit salg og muligheder for flere kunder.
VÆKSTHUS Sjælland afholder i samarbejde med Stevns Erhvervsrådet et kursus, der kan forvandle din salgskommunikation og evne til at skabe vækst via salg!
Over de to dage vil du få indblik i de redskaber, der har skabt succesfulde salgsorganisationer og accelereret virksomheders omsætning. Herunder arbejdes der bl.a. med den Rette Mentale Indstilling (RMI), hvor du bliver rigtig skarp på din salgskommunikation. Derudover vil den enkelte virksomhed få sparring til sine værdibegreber og hvordan disse sættes i spil, når man skal præsentere sit produkt i telefonen.
Det handler kort og godt om, hvordan du som virksomhed opnår indsigt i succesfuldt salgsarbejde og derigennem opnår vækst, hvor du helt konkret får afprøvet en række forskellige tilgange til nye kunder.
Kom med og bliv trænet i hvordan du får dit salg til at fungere bedst muligt.
Kim Wilde, der har mere end 20 år beskæftiget sig med strategisk salg, kommunikation og arbejdet med mennesker indenfor ledelse og salg. Han har tidligere stiftet og solgt egen virksomhed og driver i dag Conceptual, som rådgiver inden for strategisk og værdibaseret salg.
Robert P. Perz & Mette Kolding, som begge har mange års erfaring med salg og markedsføring fra både nationale og internationale virksomheder. I dag er de begge ansat som Vækstkonsulenter ved Væksthus Sjælland hvor de dagligt sparrer med virksomheder omkring salg og markedsføring.
Helt konkret får du:
Under forløbet får du også sparring og input omkring din måde at præsentere din virksomhed og dine produkter på. Dagene vil desuden byde på indføring i centrale salgstemaer, aktiv deltagerinddragelse i virkelige salgsopkald og udfordrende case-arbejde i grupper. Du opbygger under forløbet en resultatorienteret værktøjskasse inden for alle relevante discipliner, som gør salgsarbejdet til en struktureret og sjov disciplin.
Sted, dato og pris:
De to internats dage bliver afholdte på Hotel Frederiksminde i Præstø .
Arrangementsprisen er 5600,- ex. moms. og omkostningsdækkende. Forløbet afholdes den 7-8. december 2015.
Du kan se program og yderligere informationer på http://startvaekst.dk/vhsjaelland.dk/saelgergeni
INFORMATIONSMØDE: Iværksætter? Det skal du vide!
Iværksætter - sådan kommer du godt fra start. Læs mere
NETVÆRKSmorgen i Tinghuset Læs mere
Eksklusivt erhvervsnetværk i Stevns Læs mere
De nominerede til Årets Erhvervspriser 2022